ai4bharat/Pralekha huggingface dataset:
குடியரசுத் துணைத் தலைவர் செயலகம்
வாழ்க்கைத் தரத்தை மேம்படுத்த கணினி, தகவல் தொடர்பு, ரோபோவியல் ஆகியவற்றின் ஆற்றலை பயன்படுத்த வேண்டும்: குடியரசுத் துணைத் தலைவர்
பள்ளிகள், கல்லூரிகள், பல்கலைக் கழகங்களில் கணிதப் பாடம் கற்பித்தல் தரத்தை வலுப்படுத்த வேண்டும்: குடியரசுத் துணைத் தலைவர்
பேராசிரியர் மஹலனோபிஸ் முக்கியமான தீர்க்க தரிசி : குடியரசுத் துணைத் தலைவர்
தேச நிர்மாணத்தில் ஒவ்வொரு குடிமகனும் தீவிரப் பங்காற்ற வேண்டும் என்று குடியரசுத் துணைத் தலைவர் திரு. எம். வெங்கைய நாயுடு கூறியிருக்கிறார். மக்கள் அரசுத் திட்டங்களின் பயன்களைப் பெறும் வெறும் பயனாளிகள் அல்ல, மாற்றத்திற்கான தீவிர முகவர்கள் என்று அவர் கூறினார். கொல்கத்தாவில் இன்று  பேராசிரியர் மஹலனோபிஸ் 125-வது பிறந்தநாள் கொண்டாட்ட நிகழ்ச்சியில் அவர் பேசினார். மத்திய புள்ளியியல் மற்றும் திட்ட அமலாக்கத் துறை அமைச்சர் திரு.டி.வி. சதானந்த கவுடா, மேற்குவங்காளத் தகவல் தொழில்நுட்பத்துறை அமைச்சர் திரு. பிரத்யா பாசு மற்றும் பிரமுகர்கள் நிகழ்ச்சியில் பங்கேற்றனர்.
பேராசிரியர் மஹலனோபிஸ் இந்தியத் துணைக் கண்டத்தில் புள்ளியியல் அம்சத்தை அறிமுகம் செய்தவர் என்றும், பெரிய தீர்க்கதரிசி என்றும் குடியரசுத் துணைத் தலைவர் புகழாரம் சூட்டினார். புள்ளியியல் துறையில் அவரது செயல்முறை ஆராய்ச்சிகள், நெடுநோக்கு, முக்கியக் கவனம் ஆகியன நமது நாட்டில் நடைமுறையில் உள்ள நவீன அதிகாரப்பூர்வ புள்ளியியல் நடைமுறையின் அடித்தளமாக அமைந்துள்ளன என்று அவர் கூறினார்.
நமது மக்கள் தொகையில், 65 சதவீதத்திற்கும் அதிகமானவர்கள் 35 வயதுக்கும் குறைந்த வயதுடையவர்கள். இந்த மனித ஆற்றல் திறனை உண்மையான சொத்தாக மாற்ற வேண்டியது மிகவும் முக்கியமானது என்று குடியரசுத் துணைத் தலைவர் கூறினார். இந்த மனித ஆற்றல் திறனை நாம் பயன்படுத்தத் தவறினால், இந்த ஆற்றலை மனித முதலீடாக மாற்றத் தவறினால், அது சந்தர்ப்பத்தை தவற விட்டதற்கு சமமாகும் என்று அவர் கூறினார். அதன் விளைவாக, நாடு ஏழ்மை, சமத்துவமின்மை, சமுதாயக் கொந்தளிப்புகள், நிலையான வளர்ச்சியின்மை உள்ளிட்ட பல்வேறு சமூக பொருளாதார விளைவுகளை எதிர்கொள்ள நேரிடும் என்றார்.
நமது இளமைமிக்க மக்களுக்கு திறன்கள், அறிவு, மனப்பான்மை ஆகியவற்றை புகட்டி, 21ஆம் நூற்றாண்டின் அறிவுசார் பொருளாதாரத்திற்கு உரிய தேவையை நிறைவு செய்ய வேண்டும். அப்போதுதான் மக்கள் தொகை காரணமான லாப ஈவினை பெறமுடியும் என்று குடியரசுத் துணைத் தலைவர் கூறினார்.
நல்ல ஆளுகைக்கு புள்ளியியல் தான் உண்மையான முதுகெலும்பு என்று குடியரசுத் துணைத் தலைவர் கூறினார். திட்டமிடல் நடைமுறைக்கு அது மிகவும் அத்தியாவசியமானது என்றும், கண்காணிப்பு மற்றும் மதிப்பீடுகளுக்கு இன்றியமையாதது என்றும் அவர் கூறினார். வாழக்கைத் தரத்தை மேம்படுத்த நமக்கு தரவுகள் அவசியம் என்ற நிலையில், அறிவார்ந்த தெரிவுகளை மேற்கொள்ள புள்ளியியல் அவசியம் என்றார் அவர். பகுப்பாய்வு மற்றும் கூட்டாய்வு செய்வதற்கு கருவிகளையும், புள்ளியியல் வழங்குகிறது என்று அவர் கூறினார்.
பாஸ்கராச்சாரியா, ஆரியபட்டா, ஸ்ரீநிவாச ராமானுஜம் போன்ற பல்வேறு கணித மேதைகள் இந்தியாவின் பாரம்பரியத்தை உருவாக்க உதவினார்கள் என்று குடியரசுத் துணைத் தலைவர் கூறினார். இந்த மிகச் சிறப்பான பாரம்பரியத்தை தொடர்வது அவசியம்; பள்ளிகள், கல்லூரிகள், பல்கலைக் கழகங்கள் ஆகியவற்றில் கணிதப் பாடம் கற்பித்தல் தரம் வலுப்படுத்தப்பட வேண்டும் என்றும் திரு. வெங்கைய நாயுடு கூறினார்.
குடியரசுத் துணைத் தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 130
பிரதமர் அலுவலகம்
குஜராத் மாநிலம் பாச்சாவுவில் நீரேற்று நிலையத்தை பிரதமர் துவக்கிவைத்தார்; தப்பார் அணைக்கு நர்மதா நதி நீர் திறந்து விடப்பட்டது.
குஜராத் மாநிலம் பாச்சாவுவில் நீரேற்று நிலையத்தை பிரதமர் திரு. நரேந்திர மோடி இன்று துவக்கிவைத்தார். இதன் மூலம் நர்மதா நதி நீர் தப்பார் அணைக்கு திறந்து விடப்படும்
இந்த நிகழ்ச்சியில் பேசிய பிரதமர், இன்று இந்த நீரேற்று நிலையத்தின் துவக்கம் ஒவ்வொரு கட்ச் வாழ் மக்களுக்கும் பெருமையை சேர்க்கும் என்றார். நீர் பாதுகாப்பின் முக்கியத்துவத்தை பற்றிய பேசிய பிரதமர் கட்ச் மக்கள் இதனை நன்கு உணர்ந்துள்ளனர் என்று குறிப்பிட்டார். குஜராத்தில் அடுத்தடுத்து வந்த மாநில அரசுகள் நீர் பாதுகாப்பிற்கு முக்கியத்துவம் அளித்துவருகின்றன. தற்போது நர்மதா நதி நீர் வருகையினால் இந்த பகுதி பெரும் மாற்றத்தை காணும்.
குஜராத் மாநிலத்தில் உள்ள மற்ற மாவட்டங்கள் போல் புஜ் மாவட்டத்திலும் நவீன பேருந்து நிலையம் அமைக்கப்படும். மாநிலத்தை புதிய உயரத்திற்கு எடுத்து செல்லும் மேம்பாடு மற்றும் வளர்ச்சி பணிகளுக்கு முக்கியத்துவம் அளிக்கப்படுகிறது என்று அவர் கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
நடப்பு 2019-20 சர்க்கரைப் பருவத்துக்கு அரசு மேற்கொண்டுள்ள பல்வேறு நடவடிக்கைகள்.
நடப்பு 2019-2020 சர்க்கரைப் பருவத்துக்கு உணவு, பொது விநியோகத் துறை பல்வேறு நடவடிக்கைகளை எடுத்துள்ளது. 40 லட்சம் மெட்ரிக் டன் இடைக்கால கையிருப்புப் பராமரிப்பதற்கு செலவுத் தொகை ரூ.1674 கோடியை அரசு திருப்பி அளிக்கிறது. 60 லட்சம் மெட்ரிக் டன் சர்க்கரை ஏற்றுமதிக்கான செலவுகளை சமாளிக்க சர்க்கரை ஆலைகளுக்கு ஒரு டன்னுக்கு ரூ.10448 என்று உதவி வழங்குவதுடன் சேர்த்து இது அளிக்கப்படுகிறது. இதற்கான உத்தேச செலவு ரூ.6268 கோடியாக இருக்கும். 362 சர்க்கரை ஆலைகளுக்கும், மொலாசஸ் அடிப்படையிலான தனிப்பட்ட சாராய வடிப்பாலைகளுக்கும் ரூ.18600 கோடி அளவுக்கு எளிய கடன் வசதி அளிக்கப்படுகிறது. எத்தனால் உற்பத்தித் திறனை மேம்படுத்துவதற்காக இது அளிக்கப்படுகிறது. இதில் ஐந்து ஆண்டுகளுக்கான வட்டி சலுகைக்கு அரசு ரூ.4045 கோடி அளிக்கிறது.
நடப்பு 2019-20 சர்க்கரைப் பருவத்தில்  கையிருப்பு நிலவரம்:
ஆரம்ப கையிருப்பு  : 145 லட்சம் மெட்ரிக் டன்
2019-20ல் எதிர்பார்க்கப்படும் உத்தேச உற்பத்தி : 270 லட்சம் மெட்ரிக் டன்
உள்நாட்டு நுகர்வுக்கான உத்தேச மதிப்பீடு : 240 லட்சம் மெட்ரிக் டன்
2019-29 காலத்தில் உத்தேச ஏற்றுமதி மதிப்பீடு : 50 லட்சம் மெட்ரிக் டன் 
30.09.2020ல் உத்தேச கடைசி கையிருப்பு மதிப்பீடு : 125 லட்சம் மெட்ரிக் டன்
கடைசிக் கையிருப்பு  : 235 லட்சம் மெட்ரிக் டன்
- 2018-19 பருவத்திற்கு கரும்பு விலை நிலுவைத் தொகை 
- 
-
|
|
|
|
FRP அடிப்படை
|
|
SAP அடிப்படை
|
|
கரும்பு விலை - தர வேண்டியது
|
|
81667
|
|
86723
|
|
கரும்பு - நிலுவை செலுத்தியது
|
|
80978
|
|
85908
|
|
கரும்பு விலை - பாக்கி
|
|
689
|
|
815
- 2018-19 பருவத்தில் விவசாயிகளுக்கு கரும்பு விலை நிலுவை நிலவரம் 
நியாயமான லாபகரமான விலை  அடிப்படையில் : ரூ.18140 கோடி
SAP, நியாயமான லாபகரமான விலை உள்பட நிலுவை : ரூ.22970 கோடி
- 2019-20 பருவத்தில் விவசாயிகளுக்கு கரும்பு விலை நிலுவை நிலவரம் 

|
|
|
|
FRP அடிப்படை
|
|
SAP அடிப்படை
|
|
கரும்பு விலை தர வேண்டியது
|
|
64261
|
|
69029
|
|
கரும்பு நிலுவை செலுத்தியது
|
|
47127
|
|
47791
|
|
கரும்பு விலை பாக்கி
|
|
17134
|
|
21238
(Visitor Counter : 142
சுற்றுலா அமைச்சகம்
அருணாச்சலப் பிரதேசத்தில் பரசுராம் குண்ட் -இன் வளர்ச்சிப் பணிகளுக்கு திரு ஜி கிஷன் ரெட்டி அடிக்கல் நாட்டினார்
அருணாச்சலப் பிரதேசத்தின் லோஹித் மாவட்டத்தில் உள்ள பரசுராம் குண்ட் - இன் வளர்ச்சிப் பணிகளுக்கு மத்திய சுற்றுலா, கலாச்சாரம் மற்றும் வடகிழக்கு மாநிலங்கள் வளர்ச்சி அமைச்சர் திரு ஜி கிஷன் ரெட்டி இன்று அடிக்கல் நாட்டினார்.
சுற்றுலா அமைச்சகத்தின் திருத்தலங்கள் மேம்பாடு மற்றும் ஆன்மீக, பாரம்பரிய வளர்ச்சி திட்டத்தின்  கீழ் இந்த திட்டத்திற்கு ஒப்புதல் அளிக்கப்பட்டுள்ளது. அருணாச்சலப் பிரதேச முதலமைச்சர் திரு பேமா காண்டு, மத்திய ஜல்சக்தி அமைச்சர் திரு கஜேந்திர சிங் ஷெகாவத், அருணாச்சலப் பிரதேச துணை முதல்வர் திரு சவுனா மெய்ன், அம்மாநில சுற்றுலா அமைச்சர் திரு நக்கப் நாலோ மற்றும் இதர முக்கிய பிரமுகர்கள் நிகழ்ச்சியில் கலந்து கொண்டனர்.
அருணாச்சலப் பிரதேசத்தின் லோஹித் மாவட்டத்தில் உள்ள பரசுராம் குண்ட்-இன் வளர்ச்சிப் பணிகளுக்கு பிரசாத் திட்டத்தின் கீழ் ரூ 37.88 கோடி மதிப்பீட்டில் சுற்றுலா அமைச்சகத்தால் 2021 ஜனவரியில் ஒப்புதல் அளிக்கப்பட்டது.
வாகன நிறுத்துமிடம் அருகில் வசதிகள், சுற்றுலா பயணிகளுக்கான தகவல் மையம், மழை புகலிடங்கள், கடைகள், மேளா மைதானம் அருகில் வசதிகள், பார்வை இடங்கள், நீர் விநியோக வசதி, அணுகும் சாலைகள், உணவு மையம், பிரசாதம் மையம், பக்தர்கள் தங்கும் கூடம், கழிவு நீர் வசதிகள், குண்ட் பகுதியின் மேம்பாடு, உடை மாற்றும் அறைகள், கண்காட்சி, பொதுமக்களுக்கான வசதிகள் உள்ளிட்டவை இத்திட்டத்தின் கீழ் செய்யப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1757351
பிரதமர் அலுவலகம்
பிரதமர் மற்றும் நேபாள பிரதமர் இடையே தொலைபேசி உரையாடல்
மாண்புமிகு நேபாளப் பிரதமர் திரு. கே பி சர்மா ஒலியிடம் இருந்து பிரதமருக்கு தொலைபேசி அழைப்பு ஒன்று வந்தது.
74-வது சுதந்திர தினத்தை முன்னிட்டு அரசுக்கும் இந்திய மக்களுக்கும் வாழ்த்துகளை தெரிவித்த நேபாள பிரதமர், ஐக்கிய நாடுகள் சபையின் பாதுகாப்புக் குழுவின் நிரந்தரமில்லா உறுப்பினராக இந்தியா சமீபத்தில் தேர்ந்தெடுக்கப்பட்டமைக்கும் வாழ்த்துகளைத் தெரிவித்தார்.
கோவிட்-19 பெருந்தொற்றின் பாதிப்பை மட்டுப்படுத்துவதற்கு இரு நாடுகளிலும் எடுக்கப்பட்டு வரும் முயற்சிகளுக்கு தலைவர்கள் பரஸ்பர ஆதரவைத் தெரிவித்தனர். இது தொடர்பாக நேபாளத்திற்கு இந்தியாவின் ஆதரவு தொடரும் என்று பிரதமர் கூறினார்.
நேபாள பிரதமரின் தொலைபேசி அழைப்புக்கு நன்றி தெரிவித்த பிரதமர், இந்தியாவும், நேபாளமும் பகிர்ந்து கொள்ளும் பண்பாட்டு மற்றும் கலாச்சார ஒற்றுமைகளை நினைவுகூர்ந்தார்.
உள்துறை அமைச்சகம்
இந்தியாவில் கோவிட்-19 பரவுதல் மற்றும் மக்களிடையே பதட்டத்தை ஏற்படுத்துதல் ஆகியவற்றைத் தடுக்கும் வகையில் போலிச் செய்திகளுக்கு எதிராக நடவடிக்கைகள் எடுக்குமாறு மாநிலங்கள் / யூனியன் பிரதேசங்களை மத்திய உள்துறை அமைச்சகம் கேட்டுக் கொண்டுள்ளது
ஒரு நீதிப்பேராணை வழக்கினை விசாரிக்கும் போது, உச்சநீதிமன்றம் போலிச்செய்திகள் உருவாக்கிய பதட்டத்தால் இடம்பெயர் தொழிலாளர்கள் பெரும் அளவில் இடம்பெயர நேர்ந்ததை, தீவிர கவனத்தில் எடுத்துக் கொண்டுள்ளது. இந்தத் தொழிலாளர்கள் வெளியே சொல்ல முடியாத துயரத்தை அனுபவிக்க இத்தகைய போலிச் செய்திகள் வழி வகுத்துள்ளன என்பதை நீதிமன்றம் கவனத்தில் கொண்டு தெரிவித்தது.
நீதிமன்றத்தின் இந்த அறிவுத்தலைத் தொடர்ந்து மத்திய உள்துறை அமைச்சகத்தின் செயலாளர் திரு.அஜய்குமார் பல்லா அனைத்து மாநிலங்கள் / யூனியன் பிரதேசங்களுக்கு போலிச் செய்திகளுக்கு எதிராக கடுமையான நடவடிக்கைகளை எடுக்குமாறு கடிதம் எழுதியுள்ளார். பொதுமக்களுக்காக இந்திய அரசு ஒரு இணையதள முகப்பை உருவாக்கியுள்ளது என்றும் இதில் தகவல்கள், மற்றும் உறுதி செய்யப்படாத செய்திகளை சரிபார்த்துக் கொள்ளலாம் என்றும் அந்தக் கடிதத்தில் தெரிவிக்கப்பட்டுள்ளது. தங்கள் அளவில் இது தொடர்பான பிரச்சினைகளை எதிர்கொள்வதற்கு இதே விதமான வழிமுறையை உருவாக்குமாறும் மாநிலங்கள் / யூனியன் பிரதேசங்கள் கேட்டுக் கொள்ளப்பட்டுள்ளன.
நிவாரண முகாம்களில் இருக்கின்ற குடிபெயர் தொழிலாளர்களுக்கு தேசிய பேரழிவு மேலாண்மை ஆணையம்  / மத்திய உள்துறை அமைச்சகம்  ஆகியவை அறிவித்துள்ள வழிகாட்டி நெறிமுறைகளின்படியும், இதர நலவாழ்வு நடவடிக்கைகளின்படியும் உணவு, மருந்துகள் போன்ற அடிப்படை வசதிகள் வழங்குவதை உறுதி செய்யவேண்டும் என்று உச்சநீதிமன்றம் அறிவுறுத்தியுள்ளது. நாட்டில் கோவிட்-19 நோய்ப் பரவலைத் தடுப்பதற்காக மத்திய அரசு வழங்கியுள்ள அறிவிப்புகள் / ஆலோசனைக் குறிப்புகள் / ஆணைகள் ஆகியவற்றைக் கடைபிடிக்குமாறு மாநிலங்கள் / யூனியன் பிரதேசங்களுக்குத் தெரிவிக்கப்பட்டுள்ளது.
மாநிலங்கள் / யூனியன் பிரதேசங்களுக்கு அனுப்பப்பட்டுள்ள கடிதத்தைப் பார்க்க இங்கே கிளிக் செய்யவும் : https://static.pib.gov.in/WriteReadData/userfiles/MHA%20writes%20to%20States%20and%20UTs%20to%20take%20measures%20to%20fight%20Fake%20News.jpg
நித்தி ஆயோக்
இந்திய புத்தாக்க குறியீட்டின் மூன்றாவது பதிப்பை நித்தி ஆயோக் வெளியிடுகிறது
நித்தி ஆயோக் பவனில் நாளை நடைபெறவுள்ள நிகழ்ச்சியில் இந்திய புதிய கண்டுபிடிப்பு குறியீட்டின் மூன்றாவது பதிப்பை வெளியிடுகிறது. நித்தி ஆயோக் துணைத் தலைவர் திரு சுமன் பெர்ரி, அதன் உறுப்பினர் டாக்டர் வி கே சரஸ்வத், தலைமை செயல் அதிகாரி திரு பரமேஸ்வரன் ஐயர் ஆகியோர்
முன்னிலையில் வெளியிடுகிறார்.
நாட்டை புதிய கண்டுபிடிப்புகள் சார்ந்த பொருளாதாரமாக மாற்றும் அரசின் முயற்சியின் பகுதியாக நித்தி ஆயோக் இந்த குறியீடுகளை வெளியிட்டு வருகிறது. 2019 ஆண்டு அக்டோபர் மாதம் முதல் பதிப்பும், 2021 ஆண்டு ஜனவரி மாதம் இரண்டாம் பதிப்பும் வெளியிடப்பட்டன.
உலகம் முழுவதும் மக்களிடையே பாதிப்பை ஏற்படுத்திய தொற்றுநோயின் பின்னணியில் இந்திய கண்டுபிடிப்பு குறியீடு 2021 வெளியிடப்படுகிறது. பின்னடைவு மற்றும் நெருக்கடிக்கிடையே உந்தப்பட்ட கண்டுபிடிப்புகள் இந்த கடினமான காலத்தில், இந்தியா மீண்டும் முன்னேற உதவியுள்ளது. இந்திய கண்டுபிடிப்பு குறியீடு 2021, துணை தேசிய அளவில் புதுமை திறன்கள் மற்றும் சுற்றுச்சூழல் அமைப்புகளை ஆய்வு செய்கிறது, இதுபோன்ற நெருக்கடியால் இயக்கப்படும் கண்டுபிடிப்புகளை மேம்படுத்துவதற்கான சமீபத்திய காரணிகள் மற்றும் வினையூக்கிகளை அது எடுத்துக்காட்டுகிறது.
மூன்றாவது பதிப்பு, உலகளாவிய கண்டுபிடிப்பு குறியீட்டின்  கட்டமைப்பை வரைவதன் மூலம் நாட்டில் புதுமைப் பகுப்பாய்வின் நோக்கத்தை வலுப்படுத்துகிறது. முந்தைய பதிப்பில் பயன்படுத்தப்பட்ட 36 குறிகாட்டிகளுடன் ஒப்பிடும்போது, 66 தனித்துவமான குறிகாட்டிகளை அறிமுகப்படுத்தியதன் மூலம், இந்தியாவில் புதுமை செயல்திறனை அளவிடுவதற்கான மிகவும் நுணுக்கமான மற்றும் விரிவான கண்ணோட்டத்தை புதிய கட்டமைப்பு வழங்குகிறது.
இந்த விரிவான கட்டமைப்பின் மூலம், இந்தியாவில் உள்ள அனைத்து மாநிலங்கள் மற்றும் யூனியன் பிரதேசங்களின் கண்டுபிடிப்பு செயல்திறனைக் குறியீடு
மதிப்பிடுகிறது. மாநிலங்கள் மற்றும் யூனியன் பிரதேசங்கள் 17 & 39;பெரிய மாநிலங்கள்', 10 'வடகிழக்கு மற்றும் மலை மாநிலங்கள்& 39;
மற்றும் 9 'யூனியன் பிரதேசங்கள் மற்றும் நகர மாநிலங்கள்' என பிரிக்கப்பட்டுள்ளன.
இந்த நிகழ்வு https://youtu.be/h9Esk5EFpP4 என்ற யூடியூப் சேனலில் நேரலையாக ஒளிபரப்பப்படும்
சுகாதாரம் மற்றும் குடும்ப நலத்துறை அமைச்சகம்
நாட்டில் போடப்பட்ட கொவிட் தடுப்பூசிகளின் மொத்த எண்ணிக்கை 11.44 கோடியைக் கடந்தது
நாட்டில் போடப்பட்ட கொவிட் தடுப்பூசிகளின் மொத்த எண்ணிக்கை இன்று 11.44 கோடியைக் கடந்தது.
இன்று காலை ஏழு மணி வரை போடப்பட்ட தடுப்பூசிகளின் மொத்த எண்ணிக்கை 11,44,93,238. கடந்த 24 மணி நேரத்தில் 33 லட்சத்துக்கும் மேற்பட்ட தடுப்பூசிகள் போடப்பட்டன.
தடுப்பூசி போடும் பணி தொடங்கப்பட்டு, 89வது நாளான நேற்று 33,13,848 தடுப்பூசிகள் போடப்பட்டன.
நாட்டில் தினசரி கொவிட் பாதிப்பு தொடர்ந்து அதிகரித்து வருகிறது. கடந்த 24 மணி நேரத்தில் 2,00,739 பேருக்கு தொற்று ஏற்பட்டுள்ளது. இவர்களில் 80.76 சதவீதம் பேர் மகாராஷ்டிரா, உத்தரப் பிரதேசம், தில்லி, சட்டீஸ்கர், கர்நாடகா, மத்தியப் பிரதேசம், கேரளா, தமிழ்நாடு, குஜராத், ராஜஸ்தான் ஆகிய 10 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 58,952 பேருக்கு நேற்று தொற்று ஏற்பட்டது.
நாட்டில் கொவிட் சிகிச்சை பெறுபவர்களின் எண்ணிக்கை 14,71,877 ஆக அதிகரித்துள்ளது. இவர்கள் மொத்த பாதிப்பில் 10.46 சதவீதம்.
நாட்டில் குணமடைந்தவர்களின் மொத்த எண்ணிக்கை இன்று 1,24,29,564-ஐ எட்டியது. கடந்த 24 மணி நேரத்தில் 93,528 பேர் குணமடைந்தனர். 1,038 பேர் உயிரிழந்தனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1711957
------
(
சுகாதாரம் மற்றும் குடும்ப நலத்துறை அமைச்சகம்
மத்திய மருந்துத் தரக் கட்டுப்பாட்டு அமைப்புக்கும், சவுதி உணவு மற்றும் மருந்து ஆணையத்துக்கும் இடையிலான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
மத்திய மருந்துத் தரக் கட்டுப்பாட்டு அமைப்புக்கும், சவுதி உணவு மற்றும் மருந்து ஆணையத்துக்கும் இடையிலான மருத்துவ உற்பத்திப் பொருட்கள் கட்டுப்பாட்டுத்துறை சார்ந்த புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று  பின்னேற்பு ஒப்புதல் அளித்தது. இந்த புரிந்துணர்வு ஒப்பந்தம் 2019 அக்டோபர் 29-ஆம் தேதி பிரதமர் திரு நரேந்திர மோடி சவுதி அரேபியாவில் பயணம் மேற்கொண்டிருந்தபோது கையெழுத்தானது.
பயன்கள்:
இருதரப்புக்கும் இடையே கட்டுப்பாடு அம்சங்களில் சிறப்பான புரிந்துணர்வை ஏற்படுத்த இந்த ஒப்பந்தம் உதவுகிறது. மேலும், சவுதி அரேபியாவுக்கு இந்தியாவின் மருந்துப் பொருட்கள் ஏற்றுமதியை உயர்த்தவும் இது உதவுகிறது. சர்வதேச அரங்கில் மேலும் சிறந்த ஒருங்கிணைப்பை ஏற்படுத்தவும் இது வகைசெய்யும்.
அறிவியல் மற்றும் தொழில்நுட்பத்துறை
செயற்கைக்கோள்களைக் கண்காணிப்பதில் முக்கியத்துவம் வாய்ந்த விண்வெளி வானிலைக் கணிப்புகளில் சூரிய ஒளி வட்டத்தின் வெளியேற்றங்களால் ஏற்படும் தாக்கம் குறித்த ஆய்வு.
சூரியனைச் சுற்றியுள்ள ஒளி வட்டத்திலிருந்து வெளியேற்றப்படும் பிளாஸ்மா மற்றும் காந்தப்புலம் போன்ற சூரிய வளிமண்டல நிகழ்வுகள் மற்றும் நிலைகளால், நமது செயற்கைக்கோள்களின் ஆரோக்கியத்தில் முக்கியமாகத் திகழும் விண்வெளி வானிலையின் துல்லியமான கணிப்பில் எவ்வாறு தாக்கம் ஏற்படுகிறது என்பதை அண்மையில் நிகழ்த்தப்பட்ட ஆய்வு ஒன்று விளக்குகிறது. இந்தப் புரிதல், முதன் முறையாக சூரியனை ஆய்வு செய்வதற்காக அனுப்பப்படவுள்ள ஆதித்யா எல்-1 விண்கலத்தின் பணிகளில் உதவியாக இருக்கும்.
விண்வெளி வானிலை என்பது சூரியக்காற்று மற்றும் பூமிக்கு அருகில் உள்ள விண்வெளியின் நிலையைக் குறிக்கும். பல்வேறு தொழில்நுட்ப அமைப்பு முறைகளின் செயல்திறனில் இந்த வானிலை நிலவரம் தாக்கத்தை ஏற்படுத்தக் கூடும். நமது செயற்கைக்கோள்களைப் பராமரிக்கவும், கண்காணிக்கவும், சூரிய வளி மண்டலத்தில் ஏற்படும் நிகழ்வுகள் எவ்வாறு விண்வெளி வானிலையில் மாற்றத்தை ஏற்படுத்துகிறது என்பதை அறிந்து கொள்வது அவசியம்.
அறிவியல் மற்றும் தொழில்நுட்பத்துறையின் கீழ் தன்னாட்சி நிறுவனமாகச் செயல்படும் இந்திய வான் இயற்பியல் நிறுவனத்தைச் சேர்ந்த டாக்டர். வாகீஷ் மிஸ்ரா தலைமையிலான வானியலாளர்கள் மேற்கொண்ட இந்த ஆய்வு, ராயல் அஸ்ட்ரானமி ஜர்னல் என்ற சஞ்சிகையில் வெளிவந்துள்ளது.
இந்த ஆய்வு பற்றிய கூடுதல் தகவல்களுக்கு டாக்டர். வாகீஷ் மிஸ்ராவைத்  தொடர்பு கொள்ளலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756714
(Visitor Counter : 158
பிரதமர் அலுவலகம்
சத்தீஸ்கர் மாநிலம் பஸ்தாரில் உள்ள மா தண்டேஸ்வரி கோவிலில் பிரதமர் தரிசனம் செய்தார்
சத்தீஸ்கர் மாநிலம், பஸ்தாரில் உள்ள மா தண்டேஸ்வரி கோவிலில் பிரதமர் திரு. நரேந்திர மோடி இன்று தரிசனம் செய்ததுடன், பூஜையும் மேற்கொண்டார்.
சமூக ஊடக எக்ஸ்-பதிவில் பிரதமர் பதிவிட்டுள்ளதாவது:
பஸ்தாரில், மா தண்டேஸ்வரியை வணங்கி, ஆசிர்வாதம் பெற்றேன்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 145.68 கோடியைக் கடந்தது
நாட்டில் கடந்த 24 மணி நேரத்தில் 23,30,706 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 145.68 கோடியைக்  கடந்தது. 1,56,67,018 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 10,846 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,95,407 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.20% சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 189 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 33,750 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,45,582 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.42% சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 8,78,990 கொவிட் பரிசோதனைகள் செய்யப்பட்டன. இதுவரை சுமார் 68.09 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 1.68% சதவீதமாக உள்ளது. தினசரித் தொற்று விகிதம் 3.84%.சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787031
சமூக நிதி மற்றும் அதிகாரமளித்தல் அமைச்சகம்
கல்வி பாடங்களை இந்திய சைகை மொழியில் மாற்றியமைக்கும் வகையில் தேசிய கல்வி ஆராய்ச்சி மற்றும் பயிற்சிக் குழுவுக்கும் இந்திய சைகை மொழி ஆராய்ச்சி மற்றும் பயிற்சி நிறுவனத்திற்கும் இடையே வரலாற்று சிறப்புமிக்க புரிந்துணர்வு ஒப்பந்தம் கையெழுத்தானது
செவி குறைபாடு உள்ள குழந்தைகள், அவர்களுக்கு தெரிந்த சைகை மொழியிலேயே பாடங்களை பயிலும் வகையிலான ஒரு வரலாற்று சிறப்புமிக்க புரிந்துணர்வு ஒப்பந்தத்தில் தேசிய கல்வி ஆராய்ச்சி மற்றும் பயிற்சிக் குழுவும் இந்திய சைகை மொழி ஆராய்ச்சி மற்றும் பயிற்சி நிறுவனமும் இன்று கையெழுத்திட்டன.
காணொளி வழியாக நடைபெற்ற இந்த நிகழ்ச்சியில் மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் தாவர் சந்த் கெலாட், மத்திய கல்வித்துறை அமைச்சர் திரு ரமேஷ் போக்ரியால் 'நிஷாங்க்' உள்ளிட்டோர் கலந்து கொண்டனர்.
நிகழ்ச்சியில் பேசிய டாக்டர் தாவர் சந்த் கெலாட், கல்வி பாடங்களை சைகை மொழியில் கற்பிப்பதின் மூலம் செவி குறைபாடு உள்ள குழந்தைகள், அவர்களது ஆசிரியர்கள், பெற்றோர் உள்ளிட்ட ஏராளமானோர் பயன் அடைவார்கள் என்று கூறினார். இந்த புரிந்துணர்வு ஒப்பந்தம் கையெழுத்தானதை அடுத்து, என்சிஇஆர்டி என்று அழைக்கப்படும் தேசிய கல்வி ஆராய்ச்சி மற்றும் பயிற்சிக் குழுவின் புத்தகங்கள் அனைத்தும் சைகை மொழியில் கிடைக்கப்பெறும்.
நிகழ்ச்சியில் பேசிய அமைச்சர் திரு ரமேஷ் போக்ரியால் 'நிஷாங்க்', இந்த புரிந்துணர்வு ஒப்பந்தத்தின் மூலம் செவி குறைபாடு உள்ள குழந்தைகளின் கல்வி பெரும் வளர்ச்சி அடையும் என்று நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662033
----
(Visitor Counter : 109
உள்துறை அமைச்சகம்
விடுதலையின் அம்ரித் மகோத்சவ கொண்டாட்டங்களுக்கான ஏற்பாடுகளை மத்திய உள்துறை செயலாளர் ஆய்வு
2023 ஆகஸ்ட் 15 வரை நடத்தப்படவுள்ள விடுதலையின் அம்ரித் மகோத்சவ கொண்டாட்டங்களுக்கான யூனியன் பிரதேசங்களின் ஏற்பாடுகளை மத்திய உள்துறை செயலாளர் இன்று ஆய்வு செய்தார்.
இந்திய சுதந்திரப் போராட்டத்தை மையமாக வைத்து, அந்தந்த யூனியன் பிரதேசங்களின் கலாச்சாரம் மற்றும் பாரம்பரியம் உள்ளிட்டவற்றை பறைசாற்றும் வகையில் திட்டமிடப்பட்டுள்ள நிகழ்ச்சிகள் குறித்த விவரங்களை யூனியன் பிரதேசங்களின் தலைமை செயலாளர்கள் ஆலோசகர்கள் கூட்டத்தின்போது பகிர்ந்தனர். நிகழ்ச்சிகள் சிறப்பாக அமையும் வகையில் பல்வேறு புதுமையான யோசனைகள் முன்வைக்கப்பட்டன.
நிகழ்ச்சிகள் பிரத்தியேகமாக இருக்க வேண்டும் என்றும், சுதந்திர போராட்டம்/சுதந்திர போராட்ட வீரர்கள் பற்றி எடுத்துரைக்க வேண்டும் என்றும் திட்டமிடுதலில் மிகவும் கவனம் செலுத்த வேண்டும் என்றும் அனைத்து நிகழ்ச்சிகளிலும் பொதுமக்கள் அதிகளவில் பங்கேற்பதை உறுதி செய்ய வேண்டும் என்றும் மத்திய உள்துறை செயலாளர் வலியுறுத்தினார்.
முன்னதாக, மத்திய ஆயுத காவல் படைகளின் தலைமை இயக்குநர்கள், இந்திய லேண்ட் போர்ட் ஆணையத்தின் தலைவர் மற்றும் உள்துறை அமைச்சகத்தை சேர்ந்த இதர அமைப்புகளின் தலைவர்களுடன் 2021 ஆகஸ்ட் 19 அன்று ஆலோசனை மேற்கொண்டு, மத்திய உள்துறை செயலாளர் விடுதலையின் அம்ரித் மகோத்சவ கொண்டாட்ட ஏற்பாடுகள் குறித்த விவரங்களை கேட்டறிந்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747866
------
(Visitor Counter : 238
சுரங்கங்கள் அமைச்சகம்
நடப்பு நிதியாண்டில் இந்தியாவின் நிலக்கரி உற்பத்தி 900 மில்லியன் டன் என்ற அளவை எட்டவுள்ளதாக மத்திய அமைச்சர் திரு பிரஹலாத் ஜோஷி கூறியுள்ளார்
நடப்பு நிதியாண்டில் இந்தியாவின் மொத்த நிலக்கரி உற்பத்தி 900 மில்லியன் டன்னை எட்டும் என்றும், இந்த இலக்கை அடைவதற்கான அனைத்து முயற்சிகளையும் இந்திய நிலக்கரி நிறுவனம் மற்றும் அதன் துணை நிறுவனங்கள் மேற்கொண்டு வருவதாக மத்திய நிலக்கரித்துறை அமைச்சர் திரு பிரஹலாத் ஜோஷி தெரிவித்துள்ளார். கனிம ஆய்வு விதிமுறைகள் சமீபத்தில் தளர்த்தப்பட்டதாகவும், இதுவரை ஒன்பது தனியார் ஆய்வு நிறுவனங்களுக்கு அங்கீகாரம் கிடைத்துள்ளதாகவும் அவர் கூறினார்.
இந்திய தலைமை கணக்கு கட்டுப்பாட்டாளர் அலுவலகத்தில் நடைபெற்ற நிகழ்ச்சியில் கனிம மற்றும் எரிசக்தி வளங்கள் மீதான சொத்துக் கணக்குகளின் தொகுப்பை” வெளியிட்டார். உரையாற்றிய அமைச்சர் திரு ஜோஷி, தற்போதைய வணிக நிலக்கரிச் சுரங்க ஏல நடைமுறையை முற்றிலும் வெளிப்படையானதாகவும், நிறுவன மயமாக்கி உள்ளதாகவும் கூறினார். நிலக்கரி இறக்குமதி தொடர்ந்து குறைந்து வருவதாகவும், 2024ஆம் ஆண்டுக்குள் இந்த இறக்குமதி நிறுத்தப்படும் என்றும் அமைச்சர் மேலும் குறிப்பிட்டார்.
உள்துறை அமைச்சகம்
மூத்த குடிமக்களை அவர்கள் வீடுகளுக்கு சென்று பராமரிப்பவர்கள், ப்ரீபெய்டு கைபேசி மீள் நிரப்பு கடைகள், நகரப் பகுதிகளில் உணவு பதப்படுத்தும் நிறுவனங்கள் ஆகியவற்றுக்கு பொது முடக்க கட்டுப்பாடுகளில் இருந்து விலக்கு
கோவிட்-19 தொற்றை எதிர்த்து போராடுவதற்காக அமலில் உள்ள தேசிய பொது முடக்கத்தில் இருந்து சில நடவடிக்கைகளுக்கு விலக்களிக்க உள்துறை அமைச்சகம் ஒரு உத்தரவு பிறப்பித்துள்ளது.
ஏற்கனவே விலக்களிக்கப்பட்டுள்ள குறிப்பிட்ட சேவைகள் நடவடிக்கைகள் குறித்து சில கேள்விகள் கிடைக்கப்பெற்றுள்ளன. இது தொடர்பான வழிகாட்டுதலில் இவ்வாறு விளக்கம் அளிக்கப்படுகிறது:தங்களது வீடுகளில் தங்கி உள்ள மூத்த குடிமக்களின் உதவியாளர்கள் மற்றும் பராமரிப்பாளர்களை உள்ளடக்கிய உட்கூறு 8  இன் கீழ் உள்ள சமுக பிரிவு.ப்ரீபெய்டு கைபேசி இணைப்புகளுக்கான மீள்நிரப்பு கடைகளை உள்ளடக்கிய உட்கூறு 11இன் கீழ் உள்ள பொது வசதிகள்.ரொட்டி தொழிற்சாலைகள், பால் பதப்படுத்தும் நிறுவனங்கள், மாவு ஆலைகள், பருப்பு ஆலைகள் போன்ற நகரப் பகுதிகளில் உள்ள உணவு பதப்படுத்தும் நிறுவனங்களை உள்ளடக்கிய உட்கூறு 13இன் கீழ் உள்ள அத்தியாவசிய பொருள்களின் விநியோகம்.
அதே சமயம், பொது முடக்க நடவடிக்கைகளில் குறிப்பிட்டுள்ள படி, அலுவலகங்கள், பணிமனைகள், தொழிற்சாலைகள் மற்றும் நிறுவனங்களில் கடைப்பிடிக்கப்பட வேண்டிய பொது இடைவெளிக்கான தேசிய பொது முடக்க உத்தரவுகள் மற்றும் நிலையான இயக்க செயல்முறையை உறுதி செய்ய வேண்டும்.
கள அளவில் ஏற்படும் தெளிவற்ற தன்மையை தவிர்க்க, மேற்கண்டவற்றை குறித்து மாவட்ட அதிகாரிகளுக்கும் கள நிறுவனங்களுக்கும் முறைப்படி தெரியப்படுத்துமாறு அனைத்து மாநிலங்களுக்கும் தகவல் அனுப்பப்பட்டுள்ளது.